Ewropa de çalakîyê protestokerdişê tecrîdê serê Ocalanî û paştîdayîşê xoverdayîşê grevê vêşanîye yo ke rayberîya hemseraka KCD‘yî û parlamentera HDP‘yî Leyla Guvene de ame destpêkerdene û xeylî cayanê dinya de bi vilabîyayîşî yeno domnayene,  dewam kenî.
BASEL
Bajarê Baselî yê Swîsre de semedê baleantişê tecrîdê Îmraliyî û paştîdayîşê grevê vêşanîye çalakîyêk  ameye organîzekerdene. Bi vengdayîşê CDK‘yî yê Baselî xeylî Kurdistanijî û dostê înan ameyî têhet û  bi kiriştişê  posteranê Ocalanî û beyraqanê PKK'yî tecrîd protesto kerd. Çalakî de derheqê tecrîd û grevê vêşanîye de vilawekî ameyî vilakerdene û ame vatene ke heta wedartişê tecrîdî do çalakîyî dewam bikerî.
MARBURG
Bajarê Marburgî yê Almanya de zî bi çalakîyêk tecrîd ame protestokerdene û sere de Leyla Guvene çalakwanê grevê vêşanîye ameyî silamkerdene. Çalakîya ke Meclîsê Şarî yê Marburgî, Yewîya Wendekaran ê Kurdistanî (YXK)  û dostanê înan Almanan organîze kerde, bi seyan kesî tewrê ci bîyî tecrîd şermezar kerd.
